**Το ΜέΡΑ25 τάσσεται υπέρ των δικαίων αιτημάτων των συνταξιούχων**

Η κυβέρνηση έφερε τροπολογία για τις συντάξεις στο σχέδιο νόμου για την καταπολέμηση των εσόδων από εγκληματικές δραστηριότητες, που ουσιαστικά δίνει μεν, και δη μειωμένα, τα δικαίως καταβαλλόμενα αναδρομικά στους συνταξιούχους, με αντίδωρο όμως δε για την ίδια την κυβέρνηση, την απόσβεση των επίσης δίκαιων αξιώσεων των συνταξιούχων για αναδρομικές καταβολές των μνημονιακών περικοπών στις συντάξεις τα έτη 2015-16.

Η ψήφος μας, λόγω εσφαλμένης συνεννόησης της ομάδας κοινοβουλευτικού ελέγχου, καταχωρήθηκε στο ΝΑΙ. Θέλουμε να καταστήσουμε σαφές πως πολιτικά τασσόμαστε υπέρ των δίκαιων αιτημάτων των συνταξιούχων και αγωνιζόμαστε για την ευόδωσή τους. Για τα πρακτικά, η ορθή ψήφος μας στη συγκεκριμένη τροπολογία είναι ΟΧΙ.

**Αλέξης Σμυρλής,**

**Διευθυντής ΚΟ ΜέΡΑ25**